Държавен вестник, бр. 63, 2020 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  63
2. при извършване на проверката за уста-
новяване на нарушенията комисията:
а) анкетира обучаемите от съответния курс, 
класно отделение или група;
б) изисква писмени обяснения от съответ-
ните длъжностни лица и от лицето, срещу 
което има сигнал за нарушения;
в) обобщава събраната информация в 
писмен доклад, съдържащ резултатите от 
проверката и заключение за установеното 
нарушение;
3. докладът на комисията се предоставя на 
Контролния съвет, който разглежда случая и 
в двуседмичен срок го внася за разглеждане 
от Академичния съвет;
4. Академичният съвет взема решение за 
освобождаване от длъжност на лицето при 
наличие на установено нарушение.
(3) Член на академичния състав, за който 
е доказана по установения ред проява на ко-
рупция, се уволнява дисциплинарно.
Чл. 70. (1) Лицата от академичния състав 
се освобождават от длъжност съгласно дейст-
ващото законодателство в следните случаи:
1. по тяхно искане;
2. при осъждане на лишаване от свобода 
за извършено умишлено престъпление;
3. при две последователни отрицателни 
научни атестации;
4. при отнемане на научната степен;
5. когато не може да им се осигури изпъл-
нението на преподавателска дейност;
6. когато бъде доказано по законоустано-
вения ред плагиатство или недостоверност 
на представените научни данни в научните 
трудове, въз основа на които е придобило или 
е участвало в процедура за придобиване на 
научна степен, или е заело или е участвало в 
конкурс за заемане на академична длъжност;
7. при извършване на провинения, даващи 
основание за дисциплинарно уволнение;
8. при поставяне под запрещение;
9. когато в качеството си на член на жури 
или на факултетен/научен съвет е дало стано-
вище в резултат на извършено от него престъ-
пление, установено с влязла в сила присъда.
(2) Освобождаването от длъжност на ци-
вилните служители – членове на академичния 
състав, в случаите по ал. 1 и отнемането на 
научната степен при освобождаване по ал. 1, 
т. 6 се извършват от началника на университета 
след решение на съвета на основното звено.
(3) Освободените по ал. 1, т. 5 цивилни 
служители – членове на академичния състав, 
получават обезщетение в размер на трудовото 
си възнаграждение до изтичането на трудовия 
им договор, но за не повече от 12 месеца след 
освобождаването им.
(4) Освобождаването от длъжност на во-
еннослужещите – членове на академичния 
състав, в случаите по ал. 1 се извършва от 
министъра на отбраната или оправомощено 
от него длъжностно лице по предложение на 
Академичния съвет, внесено от началника на 
университета. При освобождаване по ал. 1, 
т. 6 началникът на университета отнема на-
учната степен.
Раздел ІІ
Административен персонал
Чл. 71. Административният персонал се 
състои от военнослужещи и цивилни служи-
тели, заемащи длъжности в управлението, ос-
новните, административните и обслужващите 
звена на университета – извън длъжностите 
за академичния състав.
Чл. 72. (1) Назначаването на длъжност на 
цивилните служители по чл. 71 и прекратя-
ването на трудовите им правоотношения с 
университета се извършват при условията и 
по реда на Кодекса на труда.
(2) Условията, редът и критериите за зае-
мането на длъжност от цивилни служители 
по чл. 71 и за тяхното развитие и оценяване 
се определят в правилник на университета, 
регламентиращ подбора, развитието и атести-
рането на административния персонал.
Чл. 73. Военнослужещите по чл. 71 се 
назначават и освобождават от длъжност при 
условията и по реда на ЗОВСРБ.
Г л а в а  ч е т в ъ р т а
ОБУЧАЕМИ
Раздел І
Общи разпоредби
Чл. 74. (1) Обучаемите в университета 
са курсанти, военнослужещи, обучавани за 
придобиване на образователно-квалифика-
ционна степен „бакалавър“ в професионално 
направление „Военно дело“ в задочна форма 
на обучение, студенти, докторанти и специ-
ализанти.
(2) Обучаемите в университета в редовна 
форма на обучение за придобиване на ОКС 
„бакалавър“ по професионално направление 
„Военно дело“ са курсанти. По време на 
обучението курсантите се обучават и по съот-
ветна акредитирана гражданска специалност 
и придобиват ОКС „бакалавър“ по военна и 
по гражданска специалност.
(3) Обучаваните за придобиване на образо-
вателно-квалификационна степен „бакалавър“ 
в професионално направление „Военно дело“ 
в задочна форма на обучение са военнослу-
жещи, чийто статус се определя съгласно 
ЗОВСРБ, правилника за неговото прилагане 
и нормативни актове, касаещи обучението в 
областта на отбраната.
(4) Обучаемите лица за придобиване на 
образователно-квалификационните степени 
„бакалавър“ и „магистър“ по специалности в 
акредитираните професионални направления 
са студенти.